การให้-รับ-แลกเปลี่ยน เปิดใจ ทีม จิตติวัฒน์ ได้อะไรมากกว่าการเดินเทิดพระเกียรติ
โลกออนไลน์แห่แชร์เรื่องราวสุดประทับใจของ ทีม-จิตติวัฒน์ เตชะรัตนยืนยง อดีตพิธีกรรายการท่องเที่ยวทางทีวี หลังตัดสินใจออกเดินเท้าทั่วประเทศ เทิดพระเกียรติ เพื่อถวายในหลวง ระยะทางกว่า 4,000 กม. ตั้งแต่เมื่อวันที่ 5 ธันวาคม 2557 จากกรุงเทพฯ ไปตามภูมิภาคต่างๆ ก่อนจะสิ้นสุดปลายทางที่ โรงพยาบาลศิริราช พร้อมกับโพสต์เรื่องราวต่างๆ ผ่านทางในแฟนเพจเฟซบุ๊ก เดินเพื่อในหลวง ล่าสุด เมื่อวันที่ 6 ธันวาคม 2558 ที่ผ่านมา หนุ่มทีมได้ออกมาโพสต์ข้อความพร้อมภาพตนเอง หลังทำภารกิจสำเร็จ ระบุว่า,Before & After Im back เสร็จสิ้นภารกิจ 365 วัน และการเดินเท้าทั่วประเทศไทยเพื่อรวบรวมข้อความนำถวายพ่อหลวงสำเร็จไปเรียบร้อยเมื่อวันที่ 5 ธันวาคมที่่ผ่านมา ผมที่ตัดจะนำไปช่วยเหลือผู้ป่วยโรคมะเร็งในการทำวิกผมต่อไปครับ ขอบคุณพี่น้องทุกคนที่เป็นส่วนร่วมและสนับสนุกกันมาโดยตลอด,หลังจากที่เรื่องนี้ได้เผยแพร่ออกมา ก็ได้สร้างความฮือฮาให้กับโลกโซเชียล มีชาวเน็ตได้แห่แชร์เรื่องราวสุดประทับใจของหนุ่มทีมเป็นจำนวนมาก,ขณะที่ อดีตพิธีกรหนุ่ม ทีม-จิตติวัฒน์ เตชะรัตนยืนยง ได้เปิดใจเรื่องราวทั้งหมดตลอดระยะเวลาการเดินทาง 1 ปีกับ ,สายตรวจโซเชียล, ไทยรัฐออนไลน์ ดังนี้,-หลังจากที่ภารกิจเดินเทิดพระเกียรติสำเร็จ รู้สึกอย่างไร?,ก่อนอื่นขอเกริ่นก่อนว่า ผมได้วางแผนตั้งใจจะเดินเท้าเทิดพระเกียรติ เพื่อถวายในหลวง มาจากที่เรามองไปทั่วประเทศแล้วนึกภาพว่า เมื่อพระองค์ท่านทรงมีพระอนามัยแข็งแรง ท่านเสด็จทรงงานทุกที่ทั่วประเทศ และเมื่อเรามีแรงมีกำลังทุกอย่างพร้อม เราน่าจะไปเก็บภาพทั่วประเทศเพื่อให้คนระลึกถึงพระองค์ท่าน ผมจึงเริ่มออกเดินเมื่อวันที่ 5 ธันวาคม 2557 ใช้เวลาเดินเท้าไปทั่วทุกภูมิภาค ผ่าน 40 จังหวัด เป็นระยะเวลา 5 เดือน กลับมาถึงจุดหมายในวันที่ 5 เมษายน 2558 เมื่อทำภารกิจสำเร็จ ก็รู้สึกดีใจ ภูมิใจ และซึ้งใจอะไรหลายๆอย่าง หลังจากนั้นก็ได้เริ่มนำเรื่องราวทั้งหมดตลอดการเดินทาง มาย้อนรอย โดยออกเดินทางอีกครั้ง ในช่วงประมาณเดือนกันยายน 2558 ในรูปแบบของการจัดนิทรรศการของในหลวง บอกเล่าเรื่องราวต่างๆ จากสิ่งที่ทุกคนร่วมกันเขียนใส่กระดาษเพื่อถวายพระพรให้ในหลวง เพื่อเป็นการทำบุญกุศลร่วมกัน ซึ่งสิ่งที่ทำทุกอย่างไม่มีสปอนเซอร์ ทำทุกอย่างด้วยเงินส่วนตัวที่เก็บมาทั้งหมด ตลอดระยะเวลาก็จะได้รับข้อความที่พี่ๆน้องๆ เขียนถึงพ่อมาจำนวนมาก และผมก็ได้รวบรวมจากทั่วประเทศนำถวายแด่ในหลวง ในวันที่ 5 ธันวาคม ที่ผ่านมา,-สิ่งที่ได้รับจากการเดินทางมีอะไรบ้าง?,ได้ในเรื่องการคิด การพัฒนาตัวเอง การเอาตัวรอด สุขภาพร่างกายที่แข็งแรงขึ้น ได้มีเวลาอยู่กับตัวเอง มีสติ มีสมาธิ มันทำให้ผมเรียนรู้ คิดถึงข้อผิดพลาดในอดีต เพื่อปรับปรุงในอนาคต แล้วก็มีพวกสิ่งของต่างๆ ที่ชาวบ้านเอามาให้ระหว่างเดินทาง แต่ผมจะไม่รับเงิน จะรับแต่อาหารและน้ำดื่ม ซึ่งเราก็ทานไม่หมด เลยเอาไปให้ชาวบ้านที่เราพบเห็นระหว่างทาง ที่เขาใช้แรงงานอยู่ เราก็เอาที่รับมาส่งต่อให้อีกทอด คนที่ให้เราก็ได้บุญ เราส่งต่ออีกที เราทั้งได้ ทั้งให้ และรับ มันไม่ใช่แค่การเดินเพื่อเทิดพระเกียรติอย่างเดียว มันมีการรับ, ให้, แลกเปลี่ยน, ส่งต่อ, บอกเล่า,-ทำไมถึงใช้ช่องทางโซเชียลสื่อสาร ตลอดระยะเวลาการเดินทาง?,ตอนแรกผมไม่ได้ตั้งใจจะทำโซเชียลเลย ผมจะไม่ทำอะไรเพื่อโปรโมตตัวเอง เพราะเชื่อว่าสิ่งที่ทำเป็นสิ่งที่จริง แต่พอได้เดินทางไปที่ชลบุรี ก็ได้คุยกับน้องๆ วัยรุ่นกลุ่มหนึ่ง ซึ่งเขาก็เห็นสิ่งที่เราทำว่าเป็นอะไรที่น่าสนใจ และเขาอยากจะติดตามทราบข่าวว่าเป็นยังไงต่อ เขาจึงเสนอให้สร้างเฟซบุ๊กขึ้นมา เพื่อส่งข่าว ซึ่งมันก็ไม่มีอะไรเสีย ทำให้เราหักล้างความคิดตอนแรกได้,-ทำไมถึงคิดบริจาคเส้นผมให้กับผู้ป่วยโรคมะเร็ง?,เรานึกถึงคนที่เขาป่วย เขาไม่มีผม แต่เราได้เป็นส่วนหนึ่งที่ช่วยเหลือเขาได้ มันรู้สึกตื้นตัน รู้สึกเป็นเกียรติ ซึ่งโรงพยาบาลจุฬาภรณ์ เขาเปิดรับบริจาคถึงวันที่ 31 ธันวาคม 2558 พอดี และพรุ่งนี้ (9 ธันวาคม) เป็นวันเกิดของพ่อผมพอดี ก็ตั้งใจจะนำเส้นผมไปบริจาคกับคุณพ่อพรุ่งนี้เลย ซึ่งผมค่อนข้างจะยาว 12-13 นิ้ว ตรงตามที่เขาต้องการ,-หลังจากนี้จะเดินหน้าทำความดีโครงการอะไรต่อ?,ผมทำตรงนี้ไม่มีสปอนเซอร์ ผมต้องใช้เงินเก็บของตัวเองทั้งหมด โปรเจคก็มีคิดไว้คร่าวๆ ทั้งเรื่องไดอารี่หรือหนังสือ และก็จะมีโปรเจคเพื่อสังคม เพื่อชาติต่อไป แต่ก็ต้องดูเรื่องของเงินตามความเหมาะสมด้วย,-อยากจะฝากบอกอะไรถึงคนที่ติดตามอยู่บ้าง?,เราทุกคน อาศัยอยู่บนพื้นแผ่นดินไทย เป็นพี่น้องกัน ตอนนี้พระองค์มีพระชนมายุมากแล้ว พระองค์ทรงงานมาหนัก อยากให้ประชาชนคนไทยช่วยเหลือกัน อยากให้เอาพระราชดำริ มาปรับมาประยุกต์ใช้กับชีวิตในทุกเรื่อง ใช้ได้กับคนทุกช่วงอายุ และอยากให้คำนึงถึงเรื่องดีๆ ของประเทศชาติ เรื่องความสามัคคีครับ
เปิดใจ ทีม-จิตติวัฒน์ เตชะรัตนยืนยง อดีตพิธีกร หลังทำภารกิจสำเร็จเดินเท้าทั่วประเทศ เพื่อเทิดพระเกียรติ ถวายในหลวง ตลอดระยะเวลา 1 ปี
เดินเท้า,เดินเถิดพระเกียรติ,เดินถวายในหลวง,ในหลวง,ทีม-จิตติวัฒน์ เตชะรัตนยืนยง,อดีตพิธีกร,ตัดผม,บริจาคผม,วิกผม,ผู้ป่วยมะเร็ง,โซเชียล,สายตรวจโซเชียล,ข่าว,ข่าวด่วน,ข่าวไทยรัฐ,ไทยรัฐ,ไทยรัฐออนไลน์,Thairath